MLDataScientist/Wikipedia-uzbek-2024-05-01 huggingface dataset:
Twenty Eight

"Twenty Eight" – kanadalik qoʻshiqchi The Weekndning qoʻshigʻi boʻlib, uning birinchi miksteypi House of Balloons (2011) ning ikkinchi versiyasida bonus trek sifatida taqdim etilgan. Trek albomning ikkinchi singli sifatida 2012-yil 13-noyabrda XO va Republic Records tomonidan chiqarilgan. Qoʻshiq 2012-yilgi Trilogy kompilyatsiya albomiga ham kiritilgan. Qoʻshiq Site Sound Studiosda yozilgan va Torontodagi Liberty Studiosda miksing amalga oshirilgan. Prodyuserlar Doc McKinney va Illangelo qoʻshiqni birgalikda yozgan va barcha asboblarni chalgan.

Tesfayening koʻplab dastlabki qoʻshiqlari uning „qiz“larini aldashi va tashlab ketishi haqidadir, ammo „Twenty Eight“ mutlaqo teskari trek. Qoʻshiq bir unsiyada 28 gramm boʻlganligi sababli „Twenty Eight“ deb nomlangan, bu giyohvand moddalar sotuvchilari uchun muhim ahamiyatga ega oʻlchov birligidir. Qoʻshiq, shuningdek, Tesfayening yigirma sakkizinchi rasmiy relizi edi. Tesfayening vokallari esa Michael Jacksonniki bilan solishtirilgan.

„Twenty Eight“ birinchi boʻlib Tesfaye trekni DJ Zane Lowega yuborganidan keyin, BBC Radio 1 da keng jamoatchilik tomonidan eshitildi. Tesfaye oʻsha oyning oxirida intervyu uchun shouda birinchi marta chiqadi. Qoʻshiq UK Singles Chart roʻyxatida 150-oʻrinni va AQShda R&B/Hip-Hop raqamli qoʻshiqlar sotuvi boʻyicha 49-oʻrinni egalladi va AQShda Platinum sertifikatiga ega.

Musiqiy video 
"Twenty Eight" musiqiy videosi 2013-yil 13-fevralda The Weekndning YouTube kanalida namoyish etildi. U Ruminiyaning Buxarest shahrida suratga olingan va fotograf/rejissyor Nabil Elderkin tomonidan suratga olingan.

Treklar roʻyxati

Xodimlar 
Trilogy titrlaridan olingan maʼlumotlar

 Abel Tesfaye (The Weeknd) – bosh vokal, qoʻshiq yozish/kompozitsiya, qoʻshimcha ishlab chiqarish
 Carlo Montagnese (Illangelo) – ishlab chiqarish, qoʻshiq yozish, miksing, ovoz yozish muhandisi
 Martin McKinney (Doc McKinney) – ishlab chiqarish, qoʻshiq yozish, ovoz yozish muhandisi
 Shin Kamiyama – ovoz yozish muhandisi yordamchisi

 Nabil Elderkin – klip rejissyori
 Isaak Hagy – klip muharriri

Chartlar

Sertifikatsiya

Chiqarilish tarixi

Manbalar 

The Weeknd qoʻshiqlari
2012-yil qoʻshiqlari
Ingliz tilidagi qoʻshiqlar
Mihai Roman (futbolchi, 1992)

Mihai Alexandru Roman ( ; 1992-yil 31-may) – ruminiyalik professional futbolchi. Mihai Oʻzbekiston Superligasi ishtirok etuvchi „Neftchi“ jamoasida hujumchi sifatida oʻynaydi.

Futbolchilik faoliyati 
U kattalar futbolidagi debyutini 2010-yilda „Universitet“ (Kraiova) jamoasida oʻtkazgan. Klubda bir mavsum oʻtkazib, 8 ta oʻyinida ishtirojk etgan.

2011-2012-yillarda Petrolul klubi sharafini himoya qilgan.

Keyinchalik, 2013-yildan 2015-yilgacha u „Turnu-Severin“, „Segyat“ va „Panduriy“ jamoalarida oʻynagan.

2015-yilda u „Nijmegen“ klubi bilan shartnoma imzolagan.

2016-2019-yillar davomida u „Makkabi“ (Petax-Tikva), „KS University“, „Poli Timisoara“ va „Botosani“ klublarida oʻynagan.

2019-yildan yana bu safar u KS Universitatya klubini uch mavsum davomida himoya qildi. Krayovning KS Universitatya jamoasi aʼzosi sifatida u chempionatda har bir oʻyinda oʻrtacha 0,33 gol urib, jamoaning eng yaxshi toʻpurarlaridan biri boʻlgan.

U „Botoshani“ klubiga 2022-yilda kelib qoʻshilgan. 2022-yil 4-oktabr holatiga koʻra, u Botosani jamoasi uchun milliy chempionatda 23 ta oʻyin oʻtkazgan.

2024-yil 10-fevralda Oʻzbekiston Superligasi ishtirokchisi, Fargʻonaning „Neftchi“ jamoasi bilan shartnoma imzolagan.

Terma jamoadagi faoliyati 
Roman 2011-yilgi UEFA Evropa chempionatida Ruminiyaning 19 yoshgacha boʻlgan terma jamoasini himoya qilgan. 2013-yil 10-sentyabrda Chernogoriyaga qarshi oʻyinda 21 yoshgacha boʻlganlar terma jamoasi safida ikkita gol urdi.

Faoliyat statistikasi

Xalqaro

Yutuqlar 
Pandurii Târgu Jiu

 Cupa Ligii ikkinchi oʻrin sohibi: 2014–2015

Universitatea Craiova

 Cupa Romaniei : 2020–2021
 Romaniei Superkubogi : 2021

Manbalar

Havolalar 

 

1992-yilda tugʻilganlar
Yashayotgan insonlar
Futboldagi erkak hujumchilar
Ruminiyalik erkak futbolchilari
Maccabi Petah Tikva F.C. futbolchilari
Isroildagi chet ellik erkak futbolchilari
Oʻzbekiston Superligasi futbolchilari
Oʻzbekistondagi chet ellik erkak futbolchilar
Neftchi (Fargʻona) futbolchilari
Jasur Shametov

Jasur Shametov (2024-yil 10-fevralda vafot etgan) – operator, rejissor, klipmeyker.

Ijodi 
Jasur Shametov „Zarb“, „Gunoh“, „Poyma-poy“, „Sadoqat“, „Qalbaki dunyo“, „Achchiq hayot“, „Qalbim oʻgʻrisi“ kabi bir qancha badiiy filmlarda operatorlik, „Mahallada nima gap“ musiqiy-komedik filmida rejissyorlik qilgan. U 2021-yili „Zakovat“ klubining yangi madhiyasi boʻlgan Shoxrux reperning „Zakovat“ qoʻshigʻiga klip suratga olgan.

Manbalar 

2024-yilda vafot etganlar
Kingdom Arena

Kingdom Arena (Al-Mamlakah Arena) (), () Dastlab (Boulevard Hall), Saudiya Arabistonining Ar-Riyod shahrida joylashgan futbol stadioni. Stadion oʻzining futbol oʻyinlarida 30 000 tomoshabinni sigʻdira oladi va maxsus trosslar bilam tortilgan tom qismiga ega. 2023-yil sentabr oyida Kingdom Holding kompaniyasi stadionni Al Hilol SFC jamoasiga uy stadion sifatida boshqarish huquqini berdi.

Tarix 
Kingdom Arena 180 kun ichida qurilgan va 30 000 dan ortiq odamni, shu jumladan 20 ta hashamatli koʻngilochar muhlislar joylarini sigʻdira oladi. U tortiladigan tomga va markazga osilgan toʻrt tomonlama moslangan video ekranga ham ega.

Stadionda oʻtkaziladigan birinchi futbol oʻyini 2024-yilning 29-yanvarida „Al Hilol“ va „Inter Miami CF“ oʻrtasidagi oʻrtoqlik oʻyini boʻlib, „Al Hilol“ 4:3 hisobida gʻalaba qozongan.

2024-yil 8-fevral kunida Kingdom Arena dunyodagi eng katta yopiq futbol stadioni va yopiq stadion uchun eng yuqori sigʻimliligi boʻyicha Ginnesning ikkita rekordlar kitobiga kiritildi.

Voqealar

Boks 

 2023-yil 28-oktyabr – Tayson Fyuri Frensis Ngannuga qarshi
 2023-yil 23-dekabr – Entoni Joshua Otto Uollinga qarshi
 2024-yil 8-mart – Entoni Joshua Frensis Ngannuga qarshi
 2024-yil 18-may – Tayson Fyuri Aleksandr Usikka qarshi

Aralash jang sanʼatlari 

 2024-yil 24-fevral – PFL Bellatorga qarshi
 2024-yil 22-iyun – UFC Fight Night 244

Futbol oʻyinlari 

 2024-yil 29-yanvar – „Al Hilol“ – „Inter Mayami“
 2024-yil 8-fevral – „Al Hilol“ – „Al Nassr“

Yana qarang 

 Ar-Riyod mavsumi
 Bulvar dunyosi
 Bulvar shahri

Manbalar 

Saudiya Arabistoni stadionlari
Giorgi Nikabadze

Giorgi Nikabadze (gruzincha: გიორგი ნიქაბაძე; 1991-yil, 10-yanvar, Kutaisi, Gruziya SSR) – Gruziyalik futbolchi, hujumchi pozitsiyasida oʻynaydi. Oʻzbekiston Superligasi ishtirokchisi, Namanganning „Navbahor“ klubi tarkibida oʻynaydi.

Futbolchilik faoliyati 
2023-yiliyul oyida Oʻzbekiston Superligasi ishtirokchisi Fargʻonaning „Neftchi“ jamoasi bilan shartnoma imzolagan. „Neftchi“ jamoasi tarkibida 12 ta oʻyinda ishtirok etdi va 3 ta gol muallifiga aylandi. Mavsum yakunida oʻzaro kelishuvga koʻra jamoani tark etgan. 2024-yil fevral oyida Namanganning „Navbahor“ jamoasi bilan shartnoma imzolagan.

Yutuqlar 

 Gruziya Erovnuli Liga gʻolibi: 2021
 Gruziya Erovnuli Liga ikkinchi oʻrin: 2020

Manbalar

Havolalar 

 Giorgi Nikabadze Transfermarkt saytida
 
 Giorgi Nikabadze OʻzPFL saytida

1991-yilda tugʻilganlar
10-yanvarda tugʻilganlar
Yashayotgan insonlar
Kutaisida tugʻilganlar
Futboldagi erkak hujumchilar
Gruziya erkak futbolchilari
FC Telavi futbolchilari
FC Merani Tbilisi futbolchilari
FC Guria Lanchkhuti futbolchilari
FC Dinamo Batumi futbolchilari
FC Samgurali Tsqaltubo futbolchilari
Neftchi (Fargʻona) futbolchilari
Navbahor futbolchilari
Erovnuli Liga futbolchilari
Oʻzbekiston Superligasi futbolchilari
Gruziya muhojir erkak futbolchilari
Oʻzbekistondagi chet ellik erkak futbolchilar
Jahondodxon

Jahondodxon (vafoti 1914-yil) isyonkor afgʻon amiri boʻlib, faqat Xostda hukmronlik qilgan. U gilzoi qabilasining aʼzosi boʻlib tugʻilgan va umrining koʻp qismini qabila boshligʻi sifatida oʻtkazgan. 1912-yil 2-mayda Xost qoʻzgʻoloni boshlanganidan soʻng u Habibulloxonga muxolif boʻlib qisqa muddatda Afgʻon taxtiga daʼvo qildi, ammo Nodirshoh Muhammadning hujumi uni oʻsha oy oxiriga kelib Britaniya rojaligiga qochishga majbur qildi. Jahondod Hindistonga kelganida, unga darhol Afgʻonistonga qaytish yoki Hindistonda qolish imkoniyati berildi va u ikkinchisini tanladi. Keyin u Britaniya hukumatiga qoʻzgʻolonga yordam berish uchun Afgʻonistonga aralashuvni soʻrab murojaat qildi, ammo muvaffaqiyatsiz boʻldi. Keyinchalik 1912-yilda Jahondod Afgʻonistonga qaytishga muvaffaq boʻldi, u yerda hibsga olindi, sud qilindi, oʻlimga hukm qilindi va nihoyat 1914-yilda otishma natijasida yoʻq qilindi.

Manbalar 

1914-yilda vafot etganlar
20-asr afgʻon hukmdorlari
Afgʻoniston amirlari
Afgʻonistonda otish yoʻli bilan qatl qilinganlar
20-asr afgʻon siyosatchilari
20-asr Afgʻonistondagi qatllar
Qatl qilingan hukmdorlar
Afgʻon isyonchilari
Birlashgan Millatlar Tashkiloti kotibiyati

Birlashgan Millatlar Tashkiloti kotibiyati Birlashgan Millatlar Tashkilotining (BMT) oltita asosiy organlaridan biri boʻlib, BMTning boshqa organlari, uning qoʻmitalari, siyosiy missiyalari, iqtisodiy va ijtimoiy komissiyalarining maʼmuriy va texnik xizmatlari hamda tinchlikparvarlik operatsiyalari uchun masʼul boʻlib, BMT konferentsiyalari ishi, ommaviy axborot vositalari va fuqarolik jamiyati tuzilmalari bilan aloqalarni saqlash faoliyatini taʼminlaydi. 

Kotibiyat ishiga rahbarlik qilish va uning tarkibidagi lavozimlarga tayinlash Xavfsizlik Kengashi tavsiyasiga binoan Bosh Assambleya tomonidan 5 yil muddatga tayinlanadigan BMT Bosh kotibi tomonidan amalga oshiriladi.

Birlashgan Millatlar Tashkiloti kotibiyati tarkibiga BMT dasturlari va fondlari hamda BMT ixtisoslashgan agentliklari (XMT, JSST, YuNESKO, XVF va Jahon banki guruhi hamda boshqa avtonom xalqaro hukumatlararo tashkilotlar) xodimlari kirmaydi.

Manbalar 

Birlashgan Millatlar Tashkiloti
Afgʻoniston davlati rahbarlari roʻyxati

Ushbu maqolada birinchi zamonaviy afgʻon davlati – 1709-yilda tashkil etilgan Gilzoyi hokimligi davridan beri Afgʻonistonga rahbarlik qilganlar roʻyxati keltirilgan.

Tarixi 
Gilzoyi hokimligi yoki Xotakiylar davlati Mir Vays Xotakiy va qandahorlik boshqa afgʻon qabila sardorlari tomonidan Boburiylar hamda Safaviylar davlatiga qarshi koʻtarilgan qoʻzgʻolondan soʻng tashkil topdi.

Uzoq davom etgan urushlardan soʻng, Xotakiylar davlatini 1747-yilda Ahmadshoh Durroniy boshchiligidagi Durroniylar afgʻon imperiyasi almashtirdi .

1823-yilda Durroniylar davlati parchalanganidan keyin barakzoi sulolasi Kobul amirligiga asos soldi. Bu davlat keyinchalik Afgʻoniston amirligi deb atalgan. Birinchi ingliz-afgʻon urushi mobaynida, 1839-yilda Britaniya homiyligidagi sobiq shoh Shujo ul-Mulk taxtni egallagach, Durroniylar xonadoni hokimyati tiklandi. 1842-yilda inglizlarning chekinishi ortidan shoh Shujo oʻldirildi. Shundan soʻng barakzoi sulolasi hokimyatni tortib oldi, oxir-oqibat 1926-yilda amirlik Afg‘oniston Qirolligiga aylantirildi va oxirgi shoh Zohirshoh Muhammad 1973-yilda amakivachchasi Muhammad Dovud Xon tomonidan davlat toʻntarishi natijasida taxtdan agʻdarilgunga qadar mamlakatni (1929-yilda tanaffus bilan) boshqardi. Dovudxon barakzoi xonadonidan boʻlishiga qaramay, anʼanalardan voz kechdi, oʻzini shoh deb eʼlon qilmadi va monarxiyani tugatib, oʻzi prezidenti boʻlgan Afgʻoniston Respublikasini tuzdi. Respublika davri 1978-yildagi Afgʻoniston Xalq demokratik partiyasi boshchiligidagi Savr inqilobiga qadar davom etdi.

1978-yildan beri Afgʻoniston davomli fuqarolar urushi va xorijiy bosqinlar holatida qoldi.

Prezident Hamid Karzay 2004-yil 7-dekabrda Afgʻonistonda demokratik yoʻl bilan saylangan birinchi davlat rahbari boʻldi. Uning vorisi, 2014-yil 29-sentabrdan 2021-yil 15-avgustigacha hokimiyat tepasida boʻlgan, Ashraf Gʻani 2021-yildagi Tolibonning keng koʻlamli hujumi mobaynida Kobulning qulashi ortidan mamlakatni tark etdi.

Kobulni qaytarib olishi bilan Tolibon Afgʻoniston Islom Amirligini tikladi va 2016-yildan beri uning oliy rahbari, islom olimi Haybatulloh Oxundzoda amalda Gʻani oʻrniga davlat rahbariga aylandi.

Davlat rahbarlari roʻyxati 
(Yotiq matn bilan yozilgan sanalar amalda faoliyatning davom etishini bildiradi)

Monarxlari 

Xotakiylar davlati (1709–1738)

Durroniylar davlati (1747–1823)

Kobul amirligi / Afgʻoniston amirligi (1823–1926)

Afg‘oniston Qirolligi (1926–1929)

Saqqovistlar amirligi va 1928–1929-yillardagi fuqarolar urushi

Afg‘oniston Qirolligi (qayta tiklangan; 1929–1973)

Mahalliy monarxlar 
Ayrim hukmdorlar Afgʻonistondagi ichki ziddiyatlardan foydalanib, taxtga daʼvogarlik qilishga urindilar. Biroq, ularning hukmronligi faqat maʼlum hududlar bilan chegaralangan.

Monarx boʻlmaganlar

Davlat rahbarlarining shtandartlari

Yana qarang 
Afg'on (etnonimi)

Manbalar 
 Eslatmalar

 Manbalar

Havolalar  
 Presidency of Afghanistan (15 August 2021 archive)

Afgʻoniston

Davlat rahbarlari
Davlat rahbarlari
Afgʻon davlat rahbarlari
Demir Imeri

Demir Imeri (1995-yil 27-oktabr, Kisevo) – makedoniyalik albaniyalik futbolchi, Oʻzbekistonning „Andijon“ jamoasida oʻynaydi.

Klub faoliyati 
2019-yilning 30-yanvarida Imeri Maltaga koʻchib oʻtdi va 2020-yilning iyunigacha Malta Premer-ligasida „Mosta“ klubi bilan shartnoma imzoladi. 2024-yil 11-fevral kuni Oʻzbekiston Superligasining „Andijon“ jamoasi bilan shartnoma imzolagan.

Manbalar

hHavolalar 

 Demir Imeri at UAF and archived FFU page (in Ukrainian)
 

1995-yilda tugʻilganlar
Yashayotgan insonlar
Futboldagi erkak qanot yarim himoyachilari
Makedoniyalik erkak futbolchilari
Ukrainadagi chet ellik erkak futbolchilari
Ukraina Premyer-ligasi futbolchilari
Oʻzbekiston Superligasi futbolchilari
Oʻzbekiston Superligasi
Oʻzbekistondagi chet ellik erkak futbolchilar
Andijon klubi futbolchilari
Lotus Emeya

Lotus Emeya – Lotus kompaniyasi tomonidan ishlab chiqariluvchi elektro sportkar. Avtomobil 2023-yil Guanchjou avtosalonida taqdim qilingan. Lotus brendi Geelyga tegishli brend hisoblanadi. Ushbu model Geely EPA platformasida qurilgan. Elektro sportkar Geelyning Uxandagi zavodida ishlab chiqariladi.

Tarixi 

Elektro sport mashinasining taqdimoti 2023-yilning noyabr oyida Guanchjou avtosalonida bo'lib o'tgan. Lotusning ushbu sportkari kompaniyaning avtomobillari ichida yagona sedan hisoblanadi. Lotus brendi Geelyga tegishli brend bo'lganligi sababli, Ushbu model Geely EPA platformasida qurilgan. Avtomobil Uxandagi Geelyning zavodida ishlab chiqariladi.

Texnik koʻrsatkichlar 

Lotus Emeya katta o'lchamdagi sedandir. Avtomobilning quvvati mos ravishda 612 va 905 ot kuchiga ega ikkita elektr motorli versiyasi mavjud.   Bazaviy model bo'lmish Lotus Emeya S 612 ot kuchiga (710 Nm) ega. Top versiya bo'lgan Lotus Emeya R esa 905 ot kuchiga (985 Nm) ega. Emeya R 2,78 soniyada 100 km/soat tezlikka erisha oladi, maksimal tezligi esa 256 km/soatni tashkil qiladi. Ikki holatda ham sedan to'liq g'ildiraklari tortuvchi hisoblanib, har bir o'qda bittadan dvigatel o'rnatilgan.  4 eshikli liftbekning uzunligi 5139 mm, kengligi 2005 mm, bo'yi 1464 mm, g'ildirak bazasi esa 3069 mmni tashkil qiladi. Lotus Emeya moslashuvchan pnevmatik podveska, 90 km/soat dan yuqori tezlikda ochiluvchi faol diffuzor va o'zi ochiluvchi qanotga ega. Muhandislar akkumulyatorni avtomobilning o'rta qismiga yaqinroq joylashtirib, old panelni oldinga siljitganlari sababli avtomobil vazni deyarli ideal taqsimot qilingan. Liftbek Geely xoldingining EPA () platformasida qurilgan.

Batareyalar 

Akkumulyatorining quvvati 102 kVt/soatni tashkil qiladi hamda ular CATL tomonidan ishlab chiqariladi. Ikkala modifikatsiya ushbu akkumulyator bilan jihozlangan. Bir marotaba quvvatlanganda S versiyasining yurish masofasi 600 kmni, R versiyasi esa 489 kmni tashkil qiladi. Sportkar tez zaryadlanishni qo'llab-quvvatlaydi. Quvvatlash uskunasi 350 kVtgacha bo'lgan doimiy tokda quvvatlash imkonini beradi. Bu esa avtomobilni 15 daqiqa ichida 10% dan 80% gacha quvvatlash imkonini beradi.

Yana qarang 

 Xitoy avtomobil ishlab chiqaruvchilari
 Shanxay Avtomobillar muzeyi
 Xitoy avtomobil sanoati

Manbalar 

Xitoy avtomobillari
Kevin Spacey

Kevin Spacey Fowler (1959-yil 26-iyulda tugʻilgan) — amerikalik aktyor. Ikkita Oscar , BAFTA , Oltin globus, Tony va ikkita Laurence Olivier mukofotlari sovrindori. Spacey 2010 va 2015-yillarda Britaniya imperiyasi ordeni bilan taqdirlangan va ritsar unovi berilgan. 

Spacey kinodagi karyerasini Mike Nicholsning „Heartburn“ (1986) va „Working Girl“ (1988) komediya-drama filmlarida kichik rollar bilan boshlagan. Keyinchalik „The Usual Suspects“ (1995) filmidagi  roli uchun eng yaxshi ikkinchi darali aktyor nominatsiyasida va „American Beauty“ (1999) filmidagi roli uchun eng yaxshi aktyor nominatsiyasida Oscar mukofotini oldi.

Spacey faoliyati davomida Glengarry Glen Ross (1992), Se7en (1995), A Time to Kill (1996), L.A. Confidential (1997), Pay It Forward (2000), Superman Returns (2006), 21 (2008), Margin Call (2011), Horrible Bosses (2011), Baby Driver (2017), All the Money in the World (2017) kabi filmlarda suratga tushgan. U, shuningdek, Albino Alligator (1996) va Beyond the Sea (2004) filmlariga rejissyorlik qilgan.

Mukofot va nominatsiyalar 

Spacey ikkita Akademiya mukofoti, Tony mukofoti, Oltin globus mukofoti, toʻrtta Screen Actors Guild Awards va BAFTA mukofotini qoʻlga kiritdi. U Grammy mukofotiga va 12 marotaba Emmy mukofotiga nomzod boʻlgan. Spacey 1999-yilda Hollywood „Shon-shuhrat xiyobonida oʻz yulduziga ega boʻldi. 2010 va 2015-yillarda Britaniya imperiyasi ordeni bilan taqdirlangan va ritsar unovi berilgan   .

Oscar mukofoti

Oltin globus mukofoti

Diskografiya

Albomlar 

 Beyond the Sea: Original Motion Picture Soundtrack (2004)

Singllar 

 "That Old Black Magic" (Midnight in the Garden of Good and Evil (1997) filmining soundtreki)

Jonli ijrolar 

 "Mind Games" – Come Together: A Night for John Lennon's Words and Music  – 2001-yil 2-oktyabr, Radio City Music Hall, New-York shahri
 "Bridge over Troubled Water" (Beverley Knight bilan) – 39-Laurence Olivier mukofoti - 2015-yil 12-aprel, Qirollik opera teatri, London

Manbalar

Havolalar 
 

 
 

Yashayotgan insonlar
OITS
Amerikalik erkak ovoz aktyorlari
1959-yilda tugʻilganlar
Igor Myalin

Igor Andreyevich Myalin (; 1996-yil 17-sentabr; Penza, Rossiya) – rossiyalik va oʻzbekistonlik suvga sakrashchi.

Faoliyati 
T. G. Lukash va O. V. Kulemin rahbarligida Penzada mashq qiladi.

2010-yil Tucson boʻlib oʻtgan jahon chempionatida 10 metrlik minorada gʻalaba qozondi. 2010-yilda Helsinkida boʻlib oʻtgan Yevropa birinchiligida 10 metrli minorada eng kuchli boʻlgan, shuningdek, metr va uch metrli tramplinlarda ikkita bronza medalni qoʻlga kiritgan. 2011-yilgi Yevropa chempionatidan Belgradda ikki oltin medalni olib keldi, metr va uch metrli tramplinlarda gʻalaba qozondi.

Yevropa oʻsmirlar chempionatida (2009, Budapesht) 10 metrlik minorada uchinchi boʻldi. 2015-yilda Kvanjuda oʻtkazilgan Universiadada sinxron mikstda gʻolib boʻldi. Uning sherigi Yegor Galperin edi. Shuningdek, u minorada individual kumush, erkaklar sinxronida jamoaviy kumush va bronza medalni qoʻlga kiritdi.

Oʻzbekiston terma jamoasi vakili Igor Myalin 10 metrlik minoradan suvga sakrash boʻyicha jahon chempionati finaliga chiqdi. Suvga sakrash boʻyicha jahon chempionatining yarim finalida Igor Myalin 7-oʻrinni egalladi (415.80 ball) va finalga chiqish huquqini qoʻlga kiritdi. Bu haqda MOQ xabar beradi. Reglamentga koʻra, jahon chempionatining finalchilari bir vaqtning oʻzida Olimpiya oʻyinlarining litsenziati boʻlishadi. Taʼkidlanishicha, suvga sakrash boʻyicha Olimpiya oʻyinlariga litsenziya Oʻzbekiston sport tarixida birinchi boʻldi.

Manbalar 

Oʻzbekiston suzuvchilari
Ahmad Ogʻamurodov

Ahmad Toshmurodovich Ogʻamurodov (; 14-iyun 1979-yil, Ashxobod) – turkman futbolchisi, Turkmaniston olimpiya terma jamoasi bosh murabbiyi. Turkmanistonlik murabbiy Toshmurod Ogʻamurodovning oʻgʻli.

Klub faoliayti 
1994—1995-yillarda „Nisa“ klubi oʻrinbosarlari, 1995—1996-yillarda „Kopetdag“ FK oʻrinbosarlar jamoasida oʻynagan.

1996—1999-yillarda „Dagdan“ klubida, 1999—2000-yillarda „Kopetdog“da oʻynagan. Oxirgi klubi „Melik“ havaskor futbol klubi boʻlib, u 2004—2008-yillarda oʻynagan.

1999-yilda Turkmaniston yoshlar terma jamoasiga chaqirilgan.

Murabbiylik faoliayti 
2006-yildan 2016-yilgacha Ashxobod shahridagi sport futbol maktabida murabbiy boʻlib ishlagan, vaqti-vaqti bilan Turkmaniston chempionati oliy ligasi jamoalarida bosh murabbiylik lavozimiga oʻtgan. 2009-yildan oʻzi asos solgan „Oltin Tach“ futbol klubida bosh direktori boʻlib ishlagan.

2011—2013-yillarda Turkmaniston yoshlar terma jamoasini boshqargan. 2014-2016-yillarda Turkmaniston yoshlar terma jamoasiga ustozlik qilgan. Uning boshchiligida Turkmaniston terma jamoasi 2015-yilgi Hamdoʻstlik kubogida turnirning kuchli toʻrtta jamoasiga kirdi.

2015-yildan 2016-yilgacha u bir vaqtlar Turkmaniston Oliy liga chempionatida ishtirok etgan „Xazina“ futbol klubi bosh murabbiyi boʻlgan. 2015-yilgi futbol boʻyicha Turkmaniston chempionatida 10 ta jamoa ichida 7-oʻrinni egallagan.

2016—2017-yillarda poytaxtning „Ashxobod“ futbol klubini boshqargan. 2021-yil iyun oyida Ahmad Ogʻamurodov boshchiligidagi Turkmanistonning 23 yoshgacha boʻlgan olimpiya terma jamoasi mamlakat tarixida ilk bor 23 yoshgacha boʻlgan oʻsmirlar oʻrtasidagi Osiyo chempionati final bosqichiga yoʻllanma olgan.

Manbalar

Havolalar 
 Ahmad Ogʻamurodov Transfermarkt saytida
  saytida
 Ahmad Ogʻamurodov Footballfacts saytida

14-iyunda tugʻilganlar
1979-yilda tugʻilganlar
Ashxobodda tugʻilganlar
Yashayotgan insonlar
Turkmanistonlik erkak futbolchilar
Turkmaniston futbol murabbiylari
Kopetdag Ashhabot klubi futbolchilari
M.S.S. Vaqf kengashi kolleji

Muqayyat Sha Sirguro Vaqf kengashi kolleji (; shuningdek Muqyyat, Myqyyat, MSS nomlari ham mashxur) musulmon ozchilik instituti va Hindistondagi Vaqf kengashi tomonidan boshqariladigan yagona kollejdir. 1964-yilda tashkil etilgan kollej Maduraydagi birinchi musulmon instituti va eng qadimgi ilmiy muassasalardan biridir. Kollej sakkizta bakalavriat kursi, ikkita aspirantura kursi va bitta fan boʻyicha M.Phil kursini yordamchi oqimida oʻqishni taklif etadi. Kollej, shuningdek, oʻz-oʻzini moliyalashtirish oqimida beshta bakalavriat kursi, ikkita aspirantura kursi va kompyuter dasturlari boʻyicha aspirantura va diplom beruvchi kurslarini taklif etadi. U Milliy baholash va akkreditatsiya kengashi tomonidan „B+“ bahosi bilan akkreditatsiya qilingan.

Akademiklar 
MSS Vaqf kengashi kolleji quyidagi yoʻnalishlardagi kurslarda oʻqishlikni taklif qiladi:

Yordamchi kurslar 

 Sanʼat bakalavriati (B.A): Tarix
 Iqtisodiyot bakalavri (B.A): Iqtisodiyot (ingliz va tamil tillarida)
 Fanlar bakalavri (B.Sc): Fizika, matematika, kimyo, zoologiya
 Savdo bakalavri (B.Com)
 Sanʼat magistri (M.A): Ingliz adabiyoti
 Savdo magistri (M.Com)

Oʻz-oʻzini moliyalashtirish kurslari 

 Tamil bakalavri (B.A): Tamil
 Ingliz tili bakalavri (B.A): Ingliz tili
 Fan bakalavri (bakalavr): Kompyuter fanlari, elektronika
 Savdo bakalavri (B.Com): Kompyuter ilovasi bilan tijorat
 Biznes boshqaruvi bakalavri (B. B.A)
 Kompyuter dasturlari bakalavri (B. C.A): Kompyuter dasturi
 Fanlar magistri (M.Sc): Kompyuter fanlari
 Fan magistri (M.S): Axborot texnologiyalari va boshqaruvi (IT&M)
 Savdo magistri (Kompyuter ilovasi bilan M.Com)
 Magistraturadan keyingi diplom (bir yil): Kompyuter ilovalari (PGDCA)
 Diplom (bir yil): Kompyuter ilovalari (DCA)
 Falsafa magistri (M.Phil): Savdo.

Eng muhimlari 

 2004–2013-yillarda ketma-ket besh yil davomida Maduray Kamaraj universitetining eng yaxshi kollej mukofotiga sazovor boʻldi.
 Tashkil etilgan: 1964-yil
 Status: Maduray Kamaraj universiteti bilan bogʻlangan Tamil Nadu shtati hukumati yordam kolleji
 Boshqaruv: Tiru. P. JABAR,

M.S.S kotibi va muxbir Vaqf boshqaruvi kolleji, Maduray. Vaqf kengashi

 M.S.S. Vaqf kengashi kolleji Hindistondagi yagona kollej boʻlib, davlat Vaqf kengashi tomonidan boshqariladi.

Manbalar 

Hindistondagi islomiy universitet va kollejlar
Koordinatalar Vikimaʼlumotlarda
Maduraydagi universitet va kollejlar
Maduraydagi kollejlar